CELEX: C2005/006/49
Language: el
Date: 2005-01-08 00:00:00
Title: Υπόθεση C-443/04: Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden (Κάτω Χώρες) με απόφαση της 15ης Οκτωβρίου 2004 στην υπόθεση H. A. Solleveld κατά Inspecteur van de Belastingdienst-ondernemingen Amersfoort

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/26
            
         Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden (Κάτω Χώρες) με απόφαση της 15ης Οκτωβρίου 2004 στην υπόθεση H. A. Solleveld κατά Inspecteur van de Belastingdienst-ondernemingen Amersfoort
   (Υπόθεση C-443/04)
   (2005/C 6/49)
   Γλώσσα διαδικασίας: η ολλανδική
   Με απόφαση της 15ης Οκτωβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 20 Οκτωβρίου 2004, to Hoge Raad der Nederlanden, στο πλαίσιο της διαφοράς μεταξύ H. A. Solleveld και Inspecteur van de Belastingdienst-ondernemingen Amersfoort, η οποία εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Πρέπει το άρθρο 13, Α, παράγραφος 1, αρχή και στοιχείο γ), της έκτης οδηγίας (1) να ερμηνευθεί υπό την έννοια ότι απαλλάσσονται του ΦΠΑ οι δραστηριότητες που συνίστανται στη διάγνωση, στην παροχή θεραπευτικών συμβουλών και ενδεχομένως στη θεραπεία —όλες στο πλαίσιο της προαναφερθείσας στα σημεία 3.1.2. και 3.1.3. διαγνωστικής πεδίων διαταραχών— ακόμη και αν οι δραστηριότητες αυτές δεν εντάσσονται στην άσκηση —από εκείνον ο οποίος τις ασκεί— ενός ιατρικού ή παραϊατρικού επαγγέλματος που ορίζεται από το σχετικό κράτος μέλος;
   
      (1)  ΕΕ ειδ. έκδ. 09/001, σ. 49.